“GIREM AMB L'OVIDI”: EL CONCERT DE LA GIRA D’ESCOLA VALENCIANA A L'ELIANA
07 de abril de 2015

Trineu Tanoka, Mai mai i Tardor formen el cartell del concert de La Gira d’Escola valenciana a l’Eliana, en la seua desena edició de 2015, que se celebrarà a l’Espai Al Tall (a l'edifici del Mercat) el proper divendres 17 d’abril, a partir de les 22.00 hores i que tindrà entrada gratuïta.

Aquest concert s’emmarca –igualment que el Premi Sambori i la Trobada musical escolar dels dies 22 i 23 d’abril- dins el Programa d’activitats de la XXVIII edició de la Trobada d’Escoles en Valencià – el Camp de Túria que es desenvoluparà pròximament a l’Eliana.

La Gira 2015 d’Escola Valenciana - amb més de 150.000 assistents en els vora 300 concerts celebrats en les convocatòries anteriors-  que acompleix 10 edicions de promoció de la música en valencià-, duu el nom de “Girem amb l’Ovidi”, homenatge que Escola valenciana ha volgut dedicar al cantant d’Alcoi de la mort del qual s’acompleixen enguany 20 anys i, per això, tots els cartells dels diferents concerts d’aquesta desena edició duran la imatge d'Ovidi Montllor com a símbol de la música en valencià.